ΚΑΝΟΝΙΣΜΟΣ (ΕΟΚ) αριθ. 1346/86 ΤΟΥ ΣΥΜΒΟΥΛΙΟΥ της 6ης Μα ϊου 1986 για τη χορήγηση πριμοδότησης για τις γεννήσεις μόσχων στην Ελλάδα, Ιρλανδία, Ιταλία και Βόρεια Ιρλανδία και για τη χορήγηση συμπληρωματικής εθνικής πριμοδότησης στην Ιταλία ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43, την πρόταση της Επιτροπής, τη γνώμη του Ευρωπαϊκού Κοινοβουλίου (1), Εκτιμώντας: ότι η τιμή παρέμβασης που εφαρμόζεται στον τομέα του βοείου κρέατος καθορίστηκε σε επίπεδο κατώτερο από εκείνο που προκύπτει από την εφαρμογή του άρθρου 6 του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (2), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (3) 7 ότι, επομένως, ενδείκνυται για την Ελλάδα, την Ιρλανδία, την Ιταλία και το Ηνωμένο Βασίλειο, όσον αφορά τη Βόρεια Ιρλανδία, που εφάρμοζαν μέχρι τις 27 Απριλίου 1986 το καθεστώς της πριμοδότησης για τη γέννηση των μόσχων, που προβλέπεται στον κανονισμό (ΕΟΚ) αριθ. 1201/82 (4), να συνεχίσουν τη χορήγηση αυτής της πριμοδότησης 7 ότι η Επιτροπή διαβίβασε στο Συμβούλιο προτάσεις για την αναδιάταξη της κοινής οργάνωσης των αγορών στον τομέα του βοείου κρέατος 7 ότι το Συμβούλιο συμφώνησε να αποφασίσει επί των προτάσεων αυτών πριν από τις 31 Δεκεμβρίου 1986 7 ότι ενδείκνυται συνεπώς να παραταθεί μέχρι την ημερομηνία αυτή το παρόν καθεστώς των πριμοδοτήσεων 7 ότι αυτή η πριμοδότηση αποτελεί παρέμβαση στην εσωτερική αγορά κατά την έννοια του άρθρου 3 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 περί της χρηματοδοτήσεως της κοινής γεωργικής πολιτικής (5), όπως τροποποιήθηκε τελευταία από τον κανονισμό (ΕΟΚ) αριθ. 3509/80 (6) 7 ότι είναι σκόπιμο να επιτραπεί στην Ιταλία η χορήγηση εθνικής συμπληρωματικής πριμοδότησης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 1. Μέχρι τις 31 Δεκεμβρίου 1986, η Ελλάδα, η Ιρλανδία, η Ιταλία και, όσον αφορά τη Βόρεια Ιρλανδία, το Ηνωμένο Βασίλειο, δύνανται να χορηγούν πριμοδότηση για κάθε μόσχο που γεννάται στο έδαφός τους κατά τη διάρκεια εφαρμογής του παρόντος κανονισμού και βρίσκεται ακόμα στη ζωή έξι μήνες μετά τη γέννησή του. 2. Το ποσό αυτό της πριμοδότησης για κάθε μόσχο είναι 9 ECU και επιβαρύνει το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων. Καταβάλλεται εφάπαξ. Άρθρο 2 Μέχρι τις 31 Δεκεμβρίου 1986, η Ιταλία δύναται να χορηγεί συμπληρωματική εθνική πριμοδότηση μέχρι ορίου 23 ECU ανά μόσχο που βρίσκεται ακόμα στη ζωή έξι μήνες μετά τη γέννησή του, χωρίς η χορήγηση αυτής της πριμοδότησης να οδηγεί σε διακριτική μεταχείριση μεταξύ των κτηνοτρόφων. Άρθρο 3 Οι λεπτομέρειες εφαρμογής του παρόντος κανονισμού θεσπίζονται κατά τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68. Άρθρο 4 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από τις 28 Απριλίου 1986. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 6 Μα ϊου 1986.

[Source: multi_eurlex | Tokens: 2842]